Ujjtorna

Ujj bemelegítő

Közben a gyerekek mutogassák, hogy melyik ujjukról van szó, mozgassák őket. Az össze-szét résznél ki-be csukogassák az ujjaikat, a körbe forog a keréknél pedig csuklókörzést végezzenek.

Egyedem-begyedem, ez az én tenyerem.
Öt kis fürge ujj van rajta,
bemutatom őket sorba.

Hüvelykujjam itt az első,
mellé másik, ez már kettő.

Össze-szét, össze-szét,
Körbe forog a kerék.

Középső ujjam a leghosszabb,
nem csinálok semmi rosszat!

Össze-szét, össze-szét,
Körbe forog a kerék.

Erre gyűrűt fogok húzni,
ezt a kicsit gyorsan nyújtsd ki!

Össze-szét, össze-szét,
Körbe forog a kerék.

Figyeljetek jól gyerekek,
én majd írástudó leszek!

Össze-szét, össze-szét,
írhatjuk már a leckét!

Ökölbe szorított kéz, hüvelykujj, majd a négy másik ujj nyitása, integetés:

Hüvelykujjam korán kelt, ablakomon kopogott, (kopogás)
A négy szomszéd kiugrott. S köszöntötték: Jó reggelt!
                Mutatóujj érintése a másik négy ujjhoz külön- külön:
Hüvelykujjam korán kel, Minden ajtón bekopog,
Felkelnek a szomszédok, Köszönnek, hogy: Jó napot!